section_heading: Sezona 2008./2009.
paragraph_text: To je sezona njegove apsolutne dominacije. Nakon trećeg mjesta u Kuusamu, pobijedio je i bio treći u Trondheimu. Nakon nekoliko postolja pobijedio je u Engelbergu. Na Novogodišnjoj turneji bio je tri puta četvrti i jednom drugi. Pobijedio je na oba natjecanja na letaonici u Kulmu, gdje je i postavio rekord skakaonice od 215,5 metara. Nakon drugog mjesta na prvom natjecanju u Zakopanima, idući dan započeo je niz od 6 pobjeda (izjednačio se s Morgensternom, Ahonenom i Mattijem Hautamäkijem). Na Olimpijskoj skakaonici u Whistleru postavio je rekord od 149 metara. Nizu pobjeda došao je kraj na letaonici u Oberstdorfu, gdje je završio tek osmi. Na Svjetskom prvenstvu u Liberecu osvojio je srebro na maloj skakaonici i zlato s austrijskim timom (Wolfgang Loitzl, Koch, Morgenstern). Na velikoj skakaonici u lošim uvjetima (održana samo jedna serija, iznenađujuća pobjeda Andreasa Kuettela) bio je četvrti. S dvije pobjede, jednim trećim i jednim desetim mjestom osvojio je Nordijsku turneju. Na Planici upisao je rekordnu trinaestu pobjedu i tako zaključio sezonu iz snova. Nažalost, nekoliko dana po završetku sezone teško se ozlijedio i morao propustiti početak ljetne sezone.